**Licuriciul de la munte**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vântul șuiera întruna,

într-o oarecare seară,

norii sparți făceau ca luna

să apară și dispară.

Dintr-un pahar acoperit,

un licurici pe-o mescioară,

privea, complet descumpănit,

la spectacolul de-afară.

Bietul, pus într-o sinistră

încăpere de cabană,

undeva lâng-o fereastră,

se trezise în capcană.

Copilașul ce-l răpise

prin întuneric îl pândea

și-o clipă parc-auzise

cum din pătuțul lui gândea:

Ce naibii-i veni lu' ăsta

de nu vrea să lumineze,

până s-apuc a-l acosta

nu părea să se jeneze.

"Lună" zise licuriciul,

"n-ai vrea tu să-i dai de știre

mândrei, care-mi duce dorul,

c-am dat ultima sclipire?"

"Haide soră, ce stai mută!"

forță el nota, cam mârlan

"Ori oi fi, cumva, ținută

și tu captivă-n vreun borcan?"